pythainlp/thai-wiki-dataset-v3 huggingface dataset:
เสรีรัฐไอริช

เสรีรัฐไอริช (Irish Free State; Saorstát Éireann) เป็นเสรีรัฐที่ก่อตั้งขึ้นเมื่อวันที่ 6 ธันวาคม ค.ศ.  1922 ตามข้อตกลงในสนธิสัญญาอังกฤษ-ไอร์แลนด์ที่ลงนามโดยรัฐบาลบริเตนและผู้แทนไอร์แลนด์สิบสองเดือนก่อนหน้านั้น ในวันที่ก่อตั้งเสรีรัฐประกอบด้วยเกาะไอร์แลนด์ทั้งเกาะยกเว้นแต่ไอร์แลนด์เหนือที่แยกตัวออกมาเกือบจะทันทีตามสิทธิ "แยกตัว" ที่ระบุไว้ในสนธิสัญญา เสรีรัฐไอริชมาแทนที่สาธารณรัฐไอร์แลนด์ที่ประกาศตนเป็นรัฐโดยพฤตินัยมาตั้งแต่ปี ค.ศ.  1919 เสรีรัฐไอริชมาสิ้นสุดลงในปี ค.ศ.  1937 เมื่อประชาชนออกเสียงสนับสนุนข้อเรียกร้องให้มีรัฐธรรมนูญฉบับใหม่แทนฉบับ ค.ศ.  1922 แต่ยังไม่ประกาศตัวเป็นสาธารณรัฐจนกระทั่ง ค.ศ. 1949
== อ้างอิง ==
== แหล่งข้อมูลอื่น ==
รัฐสิ้นสภาพในประเทศไอร์แลนด์
รัฐสิ้นสภาพในอังกฤษ
อ
อ
ประวัติศาสตร์ไอร์แลนด์
ประวัติศาสตร์อังกฤษ
รัฐและดินแดนที่ก่อตั้งในปี พ.ศ. 2465
สิ้นสุดในปี พ.ศ. 2480
ช็อน ฮโย-ซ็อง

ช็อน ฮโย-ซ็อง (전효성; เกิด 13 ตุลาคม ค.ศ. 1989) เป็นนักร้องและนักแสดงชาวเกาหลีใต้ เป็นที่รู้จักในฐานะสมาชิกวงเกิร์ลกรุปเกาหลีใต้ ซีเครต ด้วยรอยยิ้มที่น่ารักและสดใสประกอบกับความสามารถที่โดดเด่นเธอจึงได้รับความสนใจเป็นอย่างมากในฐานะผู้ผ่านเข้ารอบสุดท้ายในการออดิชั่นกับรายการ แบทเทิลชินฮวา
== อาชีพ ==
=== 2009: เดบิวต์ ===
สารคดีเรื่อง Secret Story ที่ได้ฉายทางช่อง MNET นั้น ได้เปิดเผยสมาชิกซีเคร็ทสู่วงการเคป็อป ในรายการ ได้เปิดเผยถึงการเตรียมตัวสำหรับการเดบิวต์ และ เดบิวต์โชว์เคสของพวกเขา ที่ได้จัดขึ้นในวันที่ 29 กันยายน 2009.
ในวันที่ 13 ตุลาคม 2009 ซีเคร็ตเดบิวต์อย่างเป็นทางการในรายการ M! Countdown จากนั้นไม่นาน ซีเคร็ตก็ได้ร้องเพลง OST. ให้กับซีรีส์เรื่อง God Of Study ในเดือนมกราคม 2010
=== 2010: เพลง Magic และ Madonna ===
ในวันที่ 31 มีนาคม 2010, ซีเคร็ตได้เปิดเผยมิวสิควีดีโอของเพลง "Magic" ในมินิอัลบั้ม "Secret time" และมีเวทีคัมแบ็คในวันที่ 8 เมษายน 2010. เพลง "Magic" ได้อยู่ในอันดับที่ 5 ในรายการเพลง Music Bank K Chart. มิวสิควีดีโอมีคนคลิกไปดูถึง หนึ่งล้านคนในไม่ช้า และท่าเต้นในเพลง "Magic" ก็ได้โด่งดังไปทั่วเกาหลีใต้.
ในวันที่ 12 สิงหาคม 2010, ซีเคร็ตได้ปล่อยเพลง "Madonna" ออกมา และในไม่ช้า ก็มีคนกดเข้าไปดูมิวสิควีดีโอถึง 1 ล้านคน. และเพลง "Madonna" ได้อยู่ในอันดับ #1 ใน Gaon Chart. ในวันที่ 9 ธันวาคม 2010 ซีเคร็ตได้รับ รางวัลนักร้องหน้าใหม่ ที่งาน Golden Disk Award
== ผลงาน ==
===อัลบั้มเปิดตัว===
===อัลบั้มเดี่ยว===
===ซิงเกิล===
===แขกรับเชิญ===
== ผลงานการแสดง ==
===ละครโทรทัศน์===
===รายการทางโทรทัศน์===
=== มิวสิกวิดีโอ ===
== อ้างอิง ==
== แหล่งข้อมูลอื่น ==
Official Japanese website 
Official Korean website 
ไอดอลหญิงชาวเกาหลีใต้
นักร้องป็อปหญิงชาวเกาหลีใต้
บุคคลจากช็องจู
นักร้องเคป็อป
ศิลปินสังกัดทีเอสเอนเตอร์เทนเมนต์
สมาชิกของซีเครต
เจฟฟรีย์ แคตเซนเบิร์ก

เจฟฟรีย์ แคตเซนเบิร์ก (Jeffrey Katzenberg) เกิดเมื่อวันที่ 21 ธันวาคม ค.ศ. 1950 เป็นโปรดิวเซอร์ภาพยนตร์และประธานบริหารของดรีมเวิร์กสแอนิเมชัน เขามีชื่อเสียงมากที่สุดในช่วงที่เป็นประธานของบริษัทวอลต์ดิสนีย์ และสร้างภาพยนตร์แอนิเมชันของดรีมเวิร์กสอย่างเช่นเรื่อง Shrek, Antz, The Prince of Egypt, Madagascar, Over the Hedge, Kung Fu Panda, Monsters vs. Aliens, และ How to Train Your Dragon
== อ้างอิง ==
ชาวอเมริกันเชื้อสายยิว
ผู้อำนวยการสร้างภาพยนตร์ชาวอเมริกัน
เพกกี ลี

เพกกี ลี (Peggy Lee) (26 พฤษภาคม ค.ศ. 1920 - 21 มกราคม ค.ศ. 2002) เป็นนักร้องเพลงแจ๊ซ เพลงป็อป ชาวอเมริกัน ยังเป็นนักแต่งเพลง นักเขียนเนื้อเพลงและนักแสดง เธอมีผลงานเกือบ 7 ทศวรรษ เริ่มจากการเป็นนักร้องในสถานีวิทยุท้องถิ่น ไปจนถึงร้องในวงบิ๊กแบนด์ของเบนนี กูดแมน ลีได้ร่วมงานกับศิลปินและนักแสดงหลายแขนง เธอยังเขียนเพลงให้กับภาพยนตร์ ยังสร้างสรรค์ผลงานอัลบั้มเพลง คอนเซปต์อัลบัม ที่รวมการแต่งกวี เพลงแจ๊ซ แชมเบอร์ป็อป เพลงอาร์ต และแนวเพลงอื่น ๆ เข้าด้วยกัน
== อ้างอิง ==
นักร้องอเมริกัน
นักแต่งเพลงชาวอเมริกัน
ผู้ที่ได้รับรางวัลแกรมมี
ชาวอเมริกันเชื้อสายนอร์เวย์
ชาวอเมริกันเชื้อสายสวีเดน
บุคคลจากรัฐนอร์ทดาโคตา
ผู้เขียนอัตชีวประวัติชาวอเมริกัน
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
แพตตี เพจ

คลารา แอน ฟาวเลอร์ (Clara Ann Fowler) หรือเป็นที่รู้จักในชื่อ แพตตี เพจ (Patti Page) เกิดเมื่อวันที่ 8 พฤศจิกายน ค.ศ. 1927 เสียชีวิตวันที่ 1 มกราคม ค.ศ. 2013 เป็นนักร้องชาวอเมริกัน เป็นศิลปินหญิงในแนวเทรดิชันนอลป็อปที่เป็นที่รู้จักมากที่สุดคนหนึ่ง เธอเป็นศิลปินหญิงที่มียอดขายมากที่สุดในคริสต์ทศวรรษ 1950 มียอดขายมากกว่า 100 ล้านชุด
เพจเซ็นสัญญากับค่ายเมอร์คิวรีเรเคิดส์ในปี ค.ศ. 1947 และกลายเป็นศิลปินหญิงคนแรกที่ประสบความสำเร็จ เริ่มด้วยเพลงในปี ค.ศ. 1948 ที่ชื่อเพลง  "Confess" ในปี ค.ศ. 1950 เธอมีซิงเกิลแรกที่ขายได้เกิน 1 ล้านชุดที่ชื่อ "With My Eyes Wide Open, I'm Dreaming" และต่อมาก็ยังมีซิงเกิลที่มียอดขายเกินล้านอีก 14 แผ่น ในช่วงระหว่างปี 1950 ถึง 1965
เพลงที่เป็นเพลงสัญลักษณ์ของเธอคือเพลง "Tennessee Waltz" บันทึกเสียงในปี ค.ศ. 1950 เป็นหนึ่งในซิงเกิลที่ขายดีที่สุดในศตวรรษที่ 20 และยังเป็น 1 ใน 2 เพลงอย่างเป็นทางการของรัฐเทนเนสซี เพลง "Tennessee Waltz" ติดอันดับ 1 บนนิตยสารบิลบอร์ดนาน 13 สัปดาห์ในชาร์ตยอดขาย ในปี 1950 เพจยังมีซิงเกิลอันดับ 1 อีก 3 ซิงเกิลในระหว่างปี 1950 ถึง 1953 กับซิงเกิล "All My Love (Bolero)", "I Went to Your Wedding," และ "(How Much Is That) Doggie in the Window"
แตกต่างจากนักร้องเพลงป็อปคนอื่น เพจได้รวมแนวเพลงอย่างเพลงคันทรีเข้ากับเพลงป็อปในรูปแบบของเธอ เหตุนี้เองเป็นผลทำให้เธอมีซิงเกิลติดบนชาร์ตบิลบอร์ดคันทรีชาร์ตด้วย และตั้งแต่คริสต์ทศวรรษ 1970 เพจเริ่มหันก้าวเข้าสู่วงการเพลงคันทรี เธอมีเพลงติดชาร์ตคันทรีจนถึงปี 1982 เพจเป็นหนึ่งในศิลปินเพียงไม่กี่คนที่มีเพลงติดชาร์ตคันทรีใน 5 ทศวรรษ
เมื่อเพลงแนวร็อกแอนด์โรลได้รับความนิยมในครึ่งหลังของคริสต์ทศวรรษ 1950 เพลงแนวเทรดิชันนอลป็อปก็เสื่อมความนิยมไป เพจเป็นหนึ่งในนักร้องเพลงเทรดิชันนอลป็อปเพียงไม่กี่คนที่สามารถประสบความสำเร็จในช่วงเวลานั้น เธอยังมีเพลงฮิตในช่วงกลางคริสต์ทศวรรษ 1960 อย่างเช่นเพลง "Old Cape Cod," "Allegheny Moon," "A Poor Man's Roses (Or a Rich Man's Gold)," และ "Hush, Hush, Sweet Charlotte"
ในปี 1997 แพตตี เพจมีชื่ออยู่ในหอเกียรติยศดนตรีโอคลาโฮมา
== อ้างอิง ==
นักร้องอเมริกัน
ผู้ที่ได้รับรางวัลแกรมมี
ศิลปินสังกัดเมอร์คิวรีเรเคิดส์
บุคคลจากรัฐโอคลาโฮมา
นักร้องคันทรี
นักร้องป็อปอเมริกัน
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ชาลส์ แกวัน ดัฟฟี

ชาลส์ แกวัน ดัฟฟี (Charles Gavan Duffy; 12 เมษายน ค.ศ. 1816 - 9 กุมภาพันธ์ ค.ศ. 1903) เป็นนักชาตินิยมชาวไอริช และนักการเมืองชาวออสเตรเลีย และมีตำแหน่งเป็นนายกวิกตอเรีย นอกจากนั้นก็ยังเป็นนักการเมืองที่มีบทบาทสำคัญคนหนึ่งของประวัติศาสตร์การเมืองของสมัยวิกตอเรีย
== อ้างอิง ==
Browne, Geoff. A Biographical Register of the Victorian Parliament, 1900-84, Government Printer, Melbourne, 1985.
Duffy, Charles Gavan. Four Years of Irish History 1845-1849, Robertson, Melbourne, 1883. (autobiography and recollections)
Garden, Don.  Victoria: A History, Thomas Nelson, Melbourne, 1984.
McCarthy, Justin.  History of Our Own Times, Vols 1-4, 1895.
McCaughey, Davis. et al. Victoria's Colonial Governors 1839-1900, Melbourne University Press, Carlton, 1993.
O'Brien, Antony. Shenanigans on the Ovens Goldfields: the 1859 election, Artillery Publishing, Hartwell, 2005, (p. xi & Ch.2)
Thompson, Kathleen  and Serle, Geoffrey. A Biographical Register of the Victorian Parliament, 1856-1900, Australian National University Press, Canberra, 1972.
Wright, Raymond. A People's Counsel. A History of the Parliament of Victoria, 1856-1990, Oxford University Press, Melbourne, 1992.
== ดูเพิ่ม  ==
ขบวนการยังไอร์แลนด์
== แหล่งข้อมูลอื่น ==
Poetry of Ireland, with references to Duffy 
Early Life in Monaghan by Charles Gavan Duffy 
นักการเมืองออสเตรเลีย
นักการเมืองไอริช‎
กวีชาวไอร์แลนด์
ขบวนการยังไอร์แลนด์
นักหนังสือพิมพ์ชาวไอร์แลนด์
บุคคลในคริสต์ศตวรรษที่ 19
บุคคลจากรัฐวิกตอเรีย
บุคคลจากเทศมณฑลมานาฮัน
ปล่อยให้ทำไป

ในทางเศรษฐศาสตร์ ปล่อยให้ทำไป  หมายถึง ปล่อยให้อุตสาหกรรมดำเนินการไปโดยปราศจากการแทรกแซงของรัฐบาล โดยเฉพาะอย่างยิ่งการจำกัดในรูปของพิกัดอัตราศุลกากรและการผูกขาดโดยรัฐบาล วลี "Laissez-faire" เป็นวลีภาษาฝรั่งเศส ซึ่งมีความหมายตามตัวอักษรว่า "ปล่อยให้ทำไป" จัดเป็นนโยบายเศรษฐกิจแบบเสรีนิยมรูปแบบหนึ่ง
== อ้างอิง ==
ขบวนการทางการเมือง
เศรษฐกิจการเมือง
ทฤษฎีการเมือง
ทุนนิยม
วิลเลียม สมิธ โอไบรอัน

วิลเลียม สมิธ โอไบรอัน (William Smith O'Brien) (17 ตุลาคม ค.ศ. 1803 - (18 มิถุนายน ค.ศ. 1864) วิลเลียม สมิธ โอไบรอันเป็นนักชาตินิยมชาวไอร์แลนด์, สมาชิกรัฐสภา และผู้นำของขบวนการยังไอร์แลนด์  โอไบรอันถูกกล่าวหาว่าปลุกปั่นเมื่อเกิดการปฏิวัติของขบวนการยังไอร์แลนด์ ค.ศ. 1848 แต่บทลงโทษประหารชีวิตได้รับการผ่อนผันให้เป็นการเนรเทศไปยัง Van Diemen's Land ในปี ค.ศ. 1854 โอไบรอันก็ได้รับการปลดปล่อยโดยมีข้อแม้ว่าต้องลี้ภัยออกจากไอร์แลนด์ โอไบรอันจึงไปพำนักอยู่ที่บรัสเซลส์อยู่สองปี  ในปี ค.ศ. 1856 โอไบรอันก็ได้รับการอภัยโทษและได้เดินทางกลับไปยังไอร์แลนด์ แต่หลังจากนั้นก็เลิกเกี่ยวข้องกับการเมือง
== อ้างอิง ==
Davis, Marianne, ed (1998). The Rebel in His Family: Selected Papers of William Smith O'Brien. Irish Narratives. Cork University Press. ISBN 1859181813. http://books.google.com/books?id=1qHor7SbaH4C.
== ดูเพิ่ม  ==
ขบวนการยังไอร์แลนด์
นักการเมืองไอริช‎
ขบวนการยังไอร์แลนด์
บุคคลในคริสต์ศตวรรษที่ 19
บุคคลจากเทศมณฑลแคลร์
พนักงานราชการไทย

พนักงานราชการ คือ บุคคลที่ปฏิบัติหน้าที่ราชการให้แก่หน่วยงานของรัฐ ตามสัญญา โดยรับค่าตอบแทนจากรัฐบาล
==  ประวัติ ==
ภายหลังการปรับปรุงโครงสร้างส่วนราชการตามการปฏิรูประบบราชการ พ.ศ. 2545 สำนักงานคณะกรรมการข้าราชการพลเรือน ได้นำระบบลูกจ้างสัญญาจ้างเดิม มาปรับรูปแบบการจ้างงานในหน่วยงานภาครัฐ ให้มีความยืดหยุ่นมากขึ้น และทดแทนอัตราลูกจ้างประจำของส่วนราชการที่เกษียณอายุราชการ รวมทั้งขยายให้ครอบคลุมถึงการจ้างผู้เชี่ยวชาญหรือผู้ทรงคุณวุฒิเป็นที่ปรึกษา โดยกำหนดชื่อว่า "พนักงานราชการ" เพื่อดึงดูดใจและแสดงสถานะที่ชัดเจน
== ปรัชญาของระบบพนักงานราชการ ==
เพื่อเป็นทางเลือกของการจ้างงานภาครัฐที่ยืดหยุ่นและคล่องตัว
เน้นการจ้างบุคลากรตามหลักสมรรถนะ และหลักผลสัมฤทธิ์ของงาน
ให้มีการเข้าและออกจากงานตามสัญญาจ้างซึ่งเป็นไปตามภารกิจ โดยมีการต่อสัญญาได้
ไม่ใช่การจ้างงานตลอดชีพกล่าวคือต้องมีระยะเวลาสิ้นสุดตามนโยบายแผนงาน หรือโครงการ
ให้ความเป็นอิสระ และยืดหยุ่นแก่ส่วนราชการในการดำเนินการ
== วิธีการของระบบพนักงานราชการ ==
พนักงานราชการสามารถจ้างได้ทุกลักษณะงานตั้งแต่ที่ปรึกษาระดับสากล จนถึงงานบริการ โดยกำหนดเป็น 2 ประเภท คือ พนักงานราชการทั่วไปและพนักงานราชการพิเศษ
มีการบริหารจัดการโดยคณะกรรมการบริหารพนักงานราชการ
เน้นการวางแผนอัตรากำลังล่วงหน้า
มีสัญญาจ้างเป็นกลไกรองรับกระบวนการจ้างงาน
แนวปฏิบัติในการจ้างงานแตกต่างกันตามประเภทและลักษณะงานของพนักงานราชการ
การมอบอำนาจส่วนราชการเป็นผู้บริหารจัดการเองภายใต้แนวปฏิบัติที่คณะกรรมการบริหารพนักงานราชการกำหนดไว้
== การขอพระราชทานเครื่องราชอิสริยาภรณ์ ==
พนักงานราชการ สามารถขอพระราชทานเครื่องราชอิสริยาภรณ์ได้ตามหลักเกณฑ์ที่กำหนดในบัญชี 32 เมื่อปฏิบัติงานติดต่อกันไม่น้อยกว่า 5 ปี ดังนี้
กลุ่มงานบริการ / กลุ่มงานเทคนิค เริ่มขอพระราชทาน บ.ม. เลื่อนได้จนถึง จ.ช.
กลุ่มงานบริหารทั่วไป เริ่มขอพระราชทาน บ.ช. เลื่อนได้จนถึง ต.ม.
กลุ่มงานวิชาชีพเฉพาะ เริ่มขอพระราชทาน จ.ม. เลื่อนได้จนถึง ต.ช.
กลุ่มงานเชี่ยวชาญเฉพาะ เริ่มขอพระราชทาน จ.ช. เลื่อนได้จนถึง ท.ม.
กลุ่มงานเชี่ยวชาญพิเศษ
*ระดับทั่วไป เริ่มขอพระราชทาน ต.ม. เลื่อนได้จนถึง ท.ช.
*ระดับประเทศ เริ่มขอพระราชทาน ต.ช. เลื่อนได้จนถึง ป.ม.
*ระดับสากล เริ่มขอพระราชทาน ท.ม. เลื่อนได้จนถึง ป.ช.
== อ้างอิง ==
ราชการไทย
Mycoplasma laboratorium

__NOTOC__
ไมโคพลาสมา แลบราโทเรียม (Mycoplasma laboratorium) เป็นสปีชีส์ที่เกิดจากการสังเคราะห์แบคทีเรียบางส่วน ซึ่งนำมาจากจีโนมของ ไมโคพลาสมา เจนิทาเลียม ความพยายามในชีววิทยาสังเคราะห์นี้ดำเนินการภายในสถาบัน เจ. เครก เวนเทอร์ โดยทีมนักวิทยาศาสตร์อย่างน้อย 20 คน นำโดยแฮมิลตัน สมิธ นักวิทยาศาสตร์รางวัลโนเบล รวมทั้งนักวิจัยดีเอ็นเอ เครก เวนเทอร์ และนักจุลชีววิทยา ไคลด์ เอ. ฮัตช์สัน
ทีมเริ่มต้นจากแบคทีเรียปรสิตอยู่ในร่างของสิ่งมีชีวิตอื่น เอ็ม. เจนิทาเลียม ซึ่งจีโนมของมันประกอบด้วยยีน 482 ตัว ซึ่งมีคู่เบส 580,000 คู่ จัดเรียงกันอยู่บนโครโมโซมวงกลมเพียงอันเดียว ทีมนักวิทยาศาสตร์ได้ทำการนำยีนออกอย่างมีระบบ และค้นพบว่ายีนจำนวน 382 อัน เป็นจำนวนยีนที่น้อยที่สุดซึ่งสามารถคงอยู่ในสิ่งมีชีวิตได้ ความพยายามดังกล่าวยังเป็นที่รู้จักว่า โครงการจีโนมน้อยที่สุด (Minimal Genome Project)
ทีมนักวิทยาศาสตร์ตั้งใจที่จะสังเคราะห์ลำดับดีเอ็นเอโครโมโซมอันประกอบด้วยยีน 382 อันเหล่านี้ เมื่อแบบโครโมโซมซึ่งประกอบด้วยยีนน้อยที่สุด 382 อันเหล่านี้ได้รับการสังเคราะห์แล้ว ทีมนักวิทยาศาสตร์ก็ตั้งใจที่จะปลูกถ่ายจากเซลล์ เอ็ม. เจนิทาเลียม เพื่อสร้าง เอ็ม. แลบราโทเรียม
แบคทีเรีย เอ็ม. เจนิทาเลียม ซึ่งได้รับการปลูกถ่ายคาดว่าจะสามารถจำลองตัวเองอยู่ได้พร้อมกับดีเอ็นเอที่มนุษย์สร้างขึ้น จึงถือได้ว่ามันเป็นสิ่งมีชีวิตที่มีส่วนสังเคราะห์มากที่สุดจนถึงปัจจุบัน ถึงแม้ว่าระบบของโมเลกุลและสิ่งแวดล้อมทางเคมีที่ทำให้เซลล์จำลองตัวเองนั้นจะไม่ใช่การสังเคราะห์ก็ตาม
ในปี พ.ศ. 2546 ทีมนักวิทยาศาสตร์นี้ได้สาธิตวิธีการที่รวดเร็วของการสังเคราะห์จีโนมจากรอยขีดข่วน และสามารถสร้างจีโนม 5,386 คู่เบสของไวรัสทำลายแบคทีเรีย Phi X 174 ได้ภายในเวลาสองสัปดาห์ อย่างไรก็ตาม จีโนมของ เอ็ม. แลบราโทเรียม นี้มีขนาดใหญ่กว่า 50 เท่า ในเดือนมกราคม พ.ศ. 2551 ทีมนักวิทยาศาสตร์ได้รายงานว่าตนประสบความสำเร็จของการสังเคราะห์โครโมโซมซึ่งมีคู่เบส 580,000 คู่ ของ เอ็ม. เจนิทาเลียม โดยมีการปรับแต่งเล็กน้อยเพื่อให้มันไม่ติดเชื้อและเพื่อให้สามารถแยกแยะได้จากชนิดที่อาศัยอยู่ตามธรรมชาติ พวกเขาตั้งชื่อจีโนมนี้ว่า ไมโคพลาสมา เจนิทาเลียม JCVI-1.0 ทีมยังได้สาธิตกระบวนการการปลูกถ่ายจีโนม (ซึ่งไม่ได้สังเคราะห์) จากสปีชีส์ไมโคพลาสมาหนึ่งไปยังอีกสปีชีส์หนึ่งเมื่อเดือนมิถุนายน พ.ศ. 2550 ในปี พ.ศ. 2553 พวกเขาแสดงให้เห็นว่าสามารถสังเคาะห์จีโนมซึ่งมี 1,000,000 คู่เบสได้จาก ไมโคพลาสมา ไมโคไอดส์ จากรอยขีดข่วนและสามารถปลูกถ่ายไปเข้าไปในเซลล์ ไมโคพลาสมา คาปริโคลัม; จีโนมใหม่นั้นได้ยึดครองเซลล์และสิ่งมีชีวิตใหม่ก็ได้เพิ่มจำนวนมากขึ้น
สถาบัน เจ. เครก เวนเทอร์ยังได้จดสิทธิบัตรสำหรับจีโนม ไมโคพลาสมา แลบราโทเรียม ("จีโนมแบคทีเรียน้อยที่สุด") ในสหรัฐอเมริกาและในระดับนานาชาติเมื่อปี พ.ศ. 2549 การขยายโดเมนของสิทธิบัตรชีววิทยานี้ถูกท้าทายจากองค์การเฝ้าระวัง Action Group on Erosion, Technology and Concentration.
== เชิงอรรถ ==
=== แหล่งข้อมูลปฐมภูมิ ===
=== สื่อประชานิยม ===
=== อ้างอิง ===
ชีวิตประดิษฐ์
แบคทีเรีย
จุลชีววิทยา
วิศวกรรมชีวภาพ
พญาผากอง

พญาผากองหรือพระยาผากองเป็นกษัตริย์ที่เคยปกครองเมืองน่าน เมืองปัวในสมัยสุโขทัย มี 2 องค์คือ พญาผากอง (ผู้ปู่) ครองราชย์ พ.ศ. 1863 - 1892 และพญาผากอง (ผู้หลาน) ครองราชย์ พ.ศ. 1904 - 1929 แต่ในเอกสารบางฉบับเปลี่ยนชื่อพญาผากอง (ผู้ปู่) เป็นพญาผานอง
พญาผากอง (ผู้ปู่) หรือพญาผานอง เป็นโอรสของเจ้าเก้าเกื่อนหรือปู่ฟ้าฟื้น เดิมชื่อขุนใสหรือขุนใส่ยศ สืบเชื้อสายมาจากพญาภูคา เจ้าเมืองภูคา ขุนฟอง ปู่ของพญาผานองแยกมาตั้งเมืองพลัวหรือเมืองปัว ครองราชย์ พ.ศ. 1863 - 1892 เมื่อสวรรคตแล้ว โอรสสององค์คือเจ้าไสและเจ้ากานเมืองได้ครองราชย์ต่อมา พญาการเมืองมีโอรสชื่อพญาผากอง ครองราชย์ พ.ศ. 1904 - 1929 พญาผากองนี้เป็นผู้สร้างเมืองน่านที่เวียงกุม บ้านห้วยไคร้ เมื่อ พ.ศ. 1909 เชื้อสายของพญาผากองได้ครองเมืองน่านจนถึงเจ้าผาแสงเป็นองค์สุดท้าย ก่อนที่ทางเชียงใหม่จะส่งคนมาปกครองเมืองน่านโดยตรง
พญาผากอง (ผู้หลาน) นี้น่าจะเป็นองค์เดียวกับท้าวผาคองในพงศาวดารฉบับหลวงประเสริฐฯที่ยกทัพมาช่วยสุโขทัยรบกับสมเด็จพระบรมราชาธิราชที่ 1 เมื่อ พ.ศ. 1919 ซึ่งทัพท้าวผาคองแตก ถูกฝ่ายอยุธยาจับเป็นเชลยได้มาก
== อ้างอิง ==
ประเสริฐ ณ นคร. ผากอง, พระยา ใน ประวัติศาสตร์เบ็ดเตล็ด. กทม. มติชน. 2549. หน้า 254 - 255
ราชวงศ์ภูคา
เจ้าผู้ครองนครน่าน
ประวัติศาสตร์น่าน
เทรูโอะ มัตสึยามะ

เทรูโอะ มัตสึยามะ  นักมวยสากลชาวญี่ปุ่น เกิดเมื่อ 25 พฤศจิกายน พ.ศ. 2477 ที่โอซากะ ประเทศญี่ปุ่น สถิติการชก 30 ครั้ง ชนะ 13 (น็อค 1) เสมอ 1 แพ้ 16
== เกียรติประวัติ ==
แชมป์ญี่ปุ่นรุ่นเวลเตอร์เวท (2498 – 2499, 2499 - 2500)
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นเวลเตอร์เวทเมื่อ 1 ธันวาคม 2499 แพ้น็อค สมเดช ยนตรกิจ ยก 6 ที่ กทม.
== อ้างอิง ==
สถิติการชก boxrec.com 
นักมวยสากลชาวญี่ปุ่น
บุคคลจากโอซากะ
หลวงประเสริฐมนูกิจ (ประเสริฐ ศิริสัมพันธ์)

อำมาตย์ตรี หลวงประเสริฐมนูกิจ นามเดิม ประเสริฐ ศิริสัมพันธ์ เป็นนักกฎหมายและอาจารย์มหาวิทยาลัย เคยดำรงตำแหน่งคณบดีคณะนิติศาสตร์ มหาวิทยาลัยธรรมศาสตร์และเป็นศาสตราจารย์พิเศษคณะนิติศาสตร์ มหาวิทยาลัยธรรมศาสตร์ ราชทินนามของหลวงประเสริฐมนูกิจนั้นเป็นราชทินนามคู่กับปรีดี พนมยงค์และถูกนำไปใช้เป็นชื่อของถนนประเสริฐมนูกิจ ในกรุงเทพมหานคร
== การศึกษา ==
เริ่มศึกษาที่โรงเรียนบพิตพิมุข โดยจบชั้นประถมปีที่ 4 เมื่อพ.ศ. 2447 หลังจากนั้นจึงเข้าศึกษาต่อชั้นมัธยมที่โรงเรียนราชบูรณะและโรงเรียนอัสสัมชัญ ต่อมาได้ศึกษาต่อที่โรงเรียนราชวิทยาลัย(โรงเรียน ภ.ป.ร. ราชวิทยาลัย ในพระบรมราชูปถัมภ์)และได้รับทุนพระราชทานจากพระบาทสมเด็จพระมงกุฎเกล้าเจ้าอยู่หัว(ร.6)ให้ไปศึกษาที่ Aldenham School ประเทศอังกฤษ และUniversity of Cambridge (มหาวิทยาลัยเคมบริดจ์) ประเทศอังกฤษ
== หน้าที่การงาน ==
ข้าหลวงเรื่องกฎหมายและศาลอยู่ทางภาคเหนือ (ดูแล 4 จังหวัด)
อาจาร์ยสอนที่คณะนิติศาสตร์ มหาวิทยาลัยธรรมศาสตร์
สำนักงานทนายความหลวงประเสริฐและคณะ
== ลูกศิษย์ ==
=== นักการเมือง ===
ชวน หลีกภัย
สมัคร สุนทรเวช
== บรรพบุรุษ ==
บรรพบุรุษของหลวงประเสริฐมนูกิจ  (ประเสริฐ ศิริสัมพันธ์)
หมายเหตุ : คุณ ถนอม ภายหลังได้แต่งงานใหม่กับ พระยาพิศณุแสน (แดง โรหิตรัตนะ)
== การเชิดชูเกียรติ ==
ถนนประเสริฐมนูกิจ (พ.ศ. 2545) ทางหลวงแผ่นดินหมายเลข 351 มีระยะทาง 9.178 กิโลเมตร ตั้งตามราชทินนามของ"หลวงประเสริฐมนูกิจ"
== เครื่องราชอิสริยาภรณ์ ==
== อ้างอิง ==
บรรดาศักดิ์ชั้นหลวง
นักกฎหมายชาวไทย
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
สกุลศิริสัมพันธ์
ประเสริฐมนูกิจ
ปมกอร์เดียน

ปมกอร์เดียน (Gordian Knot) เป็นตำนานของเมืองกอร์ดิอุม แคว้นฟรีเจีย และเกี่ยวข้องกับพระเจ้าอเล็กซานเดอร์มหาราช โดยมักใช้เป็นการอุปมาถึงปัญหาที่ยากเกินกว่าจะแก้ไข แต่แก้ได้อย่างง่ายดายด้วยวิธีการโกง หรือการคิดนอกกรอบ ("ตัดปมกอร์เดียน")
== ความเป็นมา ==

ปมกอร์เดียนเกิดขึ้นในอาณาจักรฟรีเจีย (Phrygia) ที่ตั้งอยู่ทางตอนใต้ของกรีก  เมื่อกษัตริย์ที่ปกครองอยู่สวรรคตโดยไม่มีการแต่งตั้งผู้สืบทอดไว้ ศาสดาพยากรณ์ได้พยากรณ์ว่ากษัตริย์องค์ใหม่ของฟรีเจียจะเป็นผู้ที่ขับเกวียนเข้าเมืองมา กระทั่งครอบครัวของกอร์เดียส (Gordias) และลูกชาย อาไมดาส (Ahmidas) นั่งเกวียนเข้ามาในเมือง อาไมดาสจึงได้เป็นแต่งตั้งเป็นกษัตริย์องค์ใหม่ของฟรีเจีย อาไมดาสผูกเกวียนที่เขานั่งมาไว้กับเสาวิหารในเมืองกอร์เดียม (Gordium) เมืองซึ่งถูกตั้งชื่อเพื่อเป็นเกียรติให้กับบิดาของเขา ปมเงื่อนที่อาไมดาสผูกนั้นแน่นมาก กระทั่งศาสดาพยากรณ์ได้มีคำทำนายออกมาอีกว่า ผู้ที่แก้ปมนี้ได้จะเป็นผู้ที่ได้ครอบครองเอเชีย
เมื่อ 333 ปีก่อนคริสต์ศักราช อเล็กซานเดอร์มหาราชเสด็จมาที่กอร์เดียม และลองแก้ดูแต่พระองค์ก็แก้เชือกไม่ได้  อเล็กซานเดอร์คว้าดาบมาฟันเชือกขาดออกเป็นสองท่อนทันที ซึงในภาษาอังกฤษนำมาใช้สื่อถึงการแก้ปัญหายุ่งยากแบบฉับไวว่า Cutting the Gordian knot
== อ้างอิง ==
ปรัชญากรีก
ความทรงจำพื้นบ้าน

ความทรงจำพื้นบ้าน (Folk memory) เป็นคำที่ใช้บรรยายเรื่องราว, ตำนานพื้นบ้าน หรือ ประมวลเรื่องปรัมปราเกี่ยวกับเหตุการณ์ที่เกิดขึ้นที่เล่าขานกันต่อ ๆ มาจนชั่วลูกชั่วหลาน เหตุการณ์ที่บรรยายอาจจะเป็นความทรงจำของเหตุการณ์ที่เกิดขึ้นเป็นหลายสิบ, หลายร้อย หรือ หลายพันปีมาแล้ว ที่มักจะเป็นเหตุการณ์ที่มีความสำคัญต่อท้องถิ่น เรื่องราวที่เล่าอาจจะเป็นการอธิบายถึงรูปลักษณ์ของสิ่งแวดล้อมในท้องถิ่น, เป็นการให้เหตุผลเกี่ยวกับประเพณีนิยมทางวัฒนธรรม หรือ เป็นการอธิบายที่มาของที่มาของชื่อสถานที่ในท้องถิ่น
ความทรงจำพื้นบ้านอันเก่าแก่ก็ได้แก่:ตำนานน้ำท่วมโลก
ตำนานน้ำท่วมโลกต่าง ๆ ที่อาจจะมีสาเหตุมาจากทฤษฎีน้ำท่วมทะเลดำที่สันนิษฐานว่าเกิดขึ้นเมื่อราว 5600 ปีก่อนคริสตกาล
ตำนานของชาวอเมริกันอินเดียนคลาแมธเกี่ยวกับการระเบิดของภูเขาไฟมาซามาที่สันนิษฐานว่าเกิดขึ้นเมื่อราว 5700 ปีก่อนคริสตกาล
รูปเชือกของอินิวอิทที่เป็นรูปลักษณ์ของสัตว์ขนาดใหญ่ที่กล่าวกันว่าเป็นรูปลักษณ์ของช้างแมมมอธที่สูญพันธุ์ไปแล้ว
ตำนานของชนพื้นเมืองออสเตรเลียที่เชื่อกันว่ามีบทบรรยายอันเที่ยงตรงของภูมิสัณฐานและพืชพันธุ์ที่มีอายุถึง 10,000 ปีก่อนคริสตกาล
ตำนานเกี่ยวกับอีบู โกโกของชาวฟลอร์สบนหมู่เกาะซุนดาน้อยสันนิษฐานกันว่าเป็นโฮโม ฟลอเรไซเอนซิส ที่อาจจะสูญพันธุ์เมื่อราว 10,000 ปีก่อนคริสตกาล (แม้ว่าชาวฟลอร์สจะเชื่อว่าจะมีอีบู โกโกมาจนถึงเมื่อสี่ร้อยกว่าปีมาแล้ว)
== อ้างอิง ==
== ดูเพิ่ม ==
วรรณกรรมพื้นบ้าน
วัฒนธรรมพื้นบ้าน
== แหล่งข้อมูลอื่น ==
Guy Beiner, Remembering the Year of the French: Irish Folk History and Social Memory, University of Wisconsin Press (2007)
*
ประวัติศาสตร์บอกเล่า
ประวัติศาสตร์มุขปาฐะ

ประวัติศาสตร์มุขปาฐะ (Oral history) คือการบันทึก, อนุรักษ์ และ ตีความหมายของข้อมูลทางประวัติศาสตร์ที่มาจากประสบการณ์ส่วนตัวและความเห็นของผู้เล่าเหตุการณ์
การบอกเล่าประวัติศาสตร์มักจะเป็นหลักฐานจากผู้เห็นเหตุการณ์ของเหตุการณ์ที่เกิดขึ้นในอดีต แต่อาจจะรวมตำนานพื้นบ้าน, เรื่องปรัมปรา, เพลง และเรื่องราวที่เล่าขานกันมา แม้ว่าประวัติศาสตร์มุขปาฐะจะเป็นวิธีอันมีค่าในการอนุรักษ์ความรู้และความเข้าใจเกี่ยวกับผู้สูงอายุ แต่ก็ควรที่จะรวมการสัมภาษณ์ชนรุ่นหลังด้วย เมื่อไม่นานมานี้การใช้การบันทึกด้วยวิดีโอก็เป็นการช่วยขยายขอบเขตของประวัติศาสตร์มุขปาฐะออกไปครอบคลุมสิ่งที่ไม่จำกัดแต่เพียงการบอกเล่าด้วยปากเท่านั้น แต่รวมไปถึงการใช้ท่าทางด้วย ประวัติศาสตร์มุขปาฐะอาจจะไม่เที่ยงตรงต่อความเป็นจริง และ ต้องใช้ด้วยความระมัดระวังเพื่อที่จะใช้ยืนยันความเที่ยงตรงของข้อมูลที่ได้รับการบันทึกไว้
== ดูเพิ่ม  ==
ความทรงจำพื้นบ้าน
*
การเลิกกีดกันชาวคาทอลิก

การเลิกกีดกันคริสต์ศาสนิกชนนิกายโรมันคาทอลิก หรือการเลิกกีดกันชาวคาทอลิก (Catholic Emancipation; Catholic relief) เป็นกระบวนการที่เกิดขึ้นบริเตนใหญ่และไอร์แลนด์ในปลายคริสต์ศตวรรษที่ 18 จนถึงต้นคริสต์ศตวรรษที่ 19 ที่เป็นการลดหรือการยกเลิกการจำกัดสิทธิของคริสต์ศาสนิกชนนิกายโรมันคาทอลิกในไอร์แลนด์ ที่เป็นผลมาจากการบังคับใช้พระราชบัญญัติและกฎหมายของบริเตนในไอร์แลนด์ที่รวมทั้งพระราชบัญญัติสมานฉันท์, the พระราชบัญญัติทดสอบ และ ประมวลกฎหมายอาญาของไอร์แลนด์ ประมวลกฎหมายอาญาเป็นบทบัญญัติหลายฉบับที่บังคับใช้ในไอร์แลนด์ภายใต้การปกครองของบริเตน ที่มีวัตถุประสงค์ในการพยายามยุบเลิกอำนาจของฝ่ายเสียงข้างมากในไอร์แลนด์ผู้เป็นโรมันคาทอลิก การบังคับยกเลิกอำนาจทั้งทางโลกและทางธรรมของพระสันตะปาปาส่งผลกระทบกระเทือนต่อผู้ถือคริสต์ศาสนานิกายโรมันคาทอลิกในไอร์แลนด์เป็นอันมาก
หลังจากการเสียชีวิตของเจมส์ ฟรานซิส เอ็ดเวิร์ด สจวตเมื่อวันที่ 1 มกราคม ค.ศ. 1766เป็นเวลา 70 ปีสถาบันพระสันตะปาปาก็ยอมรับราชวงศ์ฮาโนเวอร์ว่าเป็นราชวงศ์ที่ปกครองอังกฤษ, สกอตแลนด์ และ ไอร์แลนด์โดยถูกต้อง หลังจากนั้นกฎหมายอาญาก็เริ่มได้รับการยุบเลิก พระราชบัญญัติฉบับสำคัญที่สุดของการปลดแอกคาทอลิกคือ พระราชบัญญัติเพื่อการผ่อนปรนสิทธิของโรมันคาทอลิก ค.ศ. 1829 ที่ยกเลิกข้อจำกัดต่างที่มีผลบังคับใช้ต่อผู้ถือคริสต์ศาสนานิกายโรมันคาทอลิกในสหราชอาณาจักร
== อ้างอิง ==
== ดูเพิ่ม ==
ประวัติศาสตร์ไอร์แลนด์
ประวัติศาสตร์ไอร์แลนด์
ประวัติศาสตร์อังกฤษ
ศาสนากับการเมือง
อัลสเตอร์

อัลสเตอร์ (Ulster, , ; อัลสเตอร์สกอต: Ulstèr  หรือ Ulster ; Ulaidh หรือ Cúige Uladh) เป็นหนึ่งในสี่จังหวัดของไอร์แลนด์ที่ตั้งอยู่ทางตอนเหนือของตัวเกาะ ประกอบด้วย 9 เทศมณฑล: หกแห่งประกอบเป็นไอร์แลนด์เหนือ (ส่วนหนึ่งของสหราชอาณาจักร); อีกสามแห่งที่เหลือเป็นส่วนหนึ่งของสาธารณรัฐไอร์แลนด์
มีขนาดพื้นที่ใหญ่เป็นอันดับสอง ใน 4 จังหวัดของไอร์แลนด์ (รองจากจังหวัดมุนสเตอร์) และมีประชากรมากเป็นอันดับสอง (รองจากจังหวัดเลนสเตอร์) โดยเบลฟาสต์เป็นเมืองที่ใหญ่ที่สุด อัลสเตอร์แตกต่างจากจังหวัดอื่นจากการมีผู้นับถือนิกายโปรเตสแตนต์เป็นร้อยละที่สูง แตกต่างจากจังหวัดอื่น ๆ โดยคิดเป็นเกือบครึ่งหนึ่งของประชากร ใช้ภาษาอังกฤษเป็นภาษาหลัก และ ภาษาถิ่นอัลสเตอร์อังกฤษ เป็นภาษาถิ่นหลัก ส่วนน้อยพูดภาษาไอริชเช่นกัน และยังมี Gaeltachtaí (ภูมิภาคที่พูดภาษาไอริช) ทางตอนใต้ของเทศมณฑลลันดันเดร์รี, ย่าน Gaeltacht ของเบลฟาสต์ และในเทศมณฑลโดเนกัล ซึ่งคิดเป็น 25% ของประชากรที่พูดภาษาไอริชทั้งหมดของไอร์แลนด์ ลอคเน (Lough Neagh) ทางตะวันออกเป็นทะเลสาบที่ใหญ่ที่สุดในหมู่เกาะบริติชในขณะที่ลอคแอน (Lough Erne) ทางตะวันตกเป็นหนึ่งในเครือข่ายทะเลสาบที่ใหญ่ที่สุด เทือกเขาหลัก ได้แก่ Mournes, Sperrins, Croaghgorms และ Derryveagh
“อัลสเตอร์” มาจากภาษาไอร์แลนด์ว่า “Cúige Uladh” ที่แปลว่า “หนึ่งในห้าของอูเลด” ในสมัยโบราณเกาะไอร์แลนด์แบ่งออกเป็นห้าภูมิภาค โดยมีกลุ่มชนเผ่าอูเลดตั้งถิ่นฐานอยู่ทางตอนเหนือสุดของบริเวณ ส่วนหลังของชื่ออาจจะมาจากภาษาไอริช “tír” หรือภาษานอร์สโบราณ “staðr” ทั้งสองคำมีความหมายเหมือนกันว่า “ดินแดน”
== อ้างอิง ==
=== บรรณานุกรม ===
== แหล่งข้อมูลอื่น ==
BBC Nations ประวัติศาสตร์ไอร์แลนด์
The cases of “Protestant Ulster” and Cornwall โดย Philip Payton
Mercator Atlas of Europe  แผนที่ไอร์แลนด์ ("Irlandia") circa 1564
Placenames Database of Ireland พัฒนาโดย Fiontar
จังหวัดในไอร์แลนด์
ภูมิภาคที่ถูกแบ่งแยก